Старэць? Не хачу і не буду! Так сцвярджае пенсіянерка Валянціна Івашкевіч, старэйшына вёскі Бярозаўка. І, ведаеце, гледзячы на гэтую жанчыну, верыш: не будзе. Можна тое, што чалавек выглядае нашмат маладзейшым за пашпартны ўзрост, тлумачыць добрай генетычнай спадчыннасцю, нейкімі асабxadлівымі ўмовамі жыцця, тым, што ён, а лепш сказаць, яна старанна за сабой даглядае… Аспрэчваць гэтыя меркаванні, мабыць, не варта, але, як падаецца, найбольш “скідаюць” гады агеньчык у вачах, жаданне жыць і любіць, захопленасць справай і пазітыўны настрой, усмешка. У Валянціны Пятроўны ўсяго пералічанага цераз край.